
ECO ALPIN SPORT CLUB CARAIMAN          CÂMPINA

TROFEUL „URSUL CARPATIN” 
EDIŢIA a XXI-a 

POIANA ŢAPULUI 
03-05 SEPTEMBRIE 2010 

CAMPIONATUL NAŢIONAL AL CLUBURILOR DE TURISM ŞI ECOLOGIE

 ETAPA a IX-a  

ECO ALPIN SPORT CLUB CARAIMAN CÂMPINA vă invită la o nouă incursiune în abruptul prahovean al munţilor Bucegi, prin participarea la a XXI-a ediţie a trofeului „Ursul Carpatin”. 
Tabăra de corturi va fi amplasată, ca şi în anul anterior în localitatea Poiana Ţapului, zona Zamora, 10-20 minute de mers din gara Poiana Ţapului (în poiana GOLF – partea superioară). 
Pentru informaţii suplimentare puteţi apela unul dintre numerele de telefon ale persoanelor de contact

REGULAMENT

1.Proba de regularitate:
Traseu: Buşteni (Cămin Alpin) – Valea Albă – Brâna Vaii Albe – Monumentul Eroilor – Brâna Mare a Caraimanului – Cabana Caraiman – Valea Jepilor - Buşteni.
- Grad de dificultate: 1A
- Durată:8 - 9 ore 
- Echipaj : minim 3, maxim 5 membri 
- Pregătire fizică: foarte bună
- Necesită deprinderi de căţărare 
- Traseul va fi marcat şi asigurat de organizatori (în pasajele dificile) 
- Punctaj: conform regulamentului F.R.T.E. 
- Intră în clasamentul general al concursului 
- Se permite intrarea în concurs a maximum 3 echipaje de la fiecare club

- În funcţie de numărul de participanţi şi de starea vremii numărul de echipaje, de la acelaşi club, cărora li se va permite intrarea în proba de regularitate poate fi diminuat.
- Pentru cei care nu vor intra în acest traseu de regularitate din diverse motive, clubul organizator poate organiza la cerere şi în funcţie de numărul de participanţi, un alt traseu cu un grad scăzut de dificultate (traseu turistic).
2. Proba de orientare sportivă: harta color, scara 1:15000, echidistanţă 5 m;
Proba se va desfaşura simultan cu proba de regularitate. În consecinţă, după susţinerea probelor teoretice concurenţii pentru proba de orientare (masculin + feminin) vor ramâne în tabără, ceilalţi membri (minimum 3) urmând să susţină proba de regularitate.
 - Intră în clasamentul general al concursului

3. Probe teoretice: se vor susţine înainte de plecarea în traseul de regularitate de către membrii echipajelor înscrise în concurs. Fiecare test va cuprinde 10 întrebări de tip grilă, cu 1, 2, 3 sau nici un răspuns corect, şi va dura maximum 5 minute pentru fiecare set de întrebări (timpul fiind cronometrat pentru o eventuală departajare în caz de egalitate). 
- Test zonă 
- Test prim ajutor 
- Test floră- faună 
- Test meteo 
- Test alpinism 
- Intră în clasamentul general al concursului. 

4. Proba de căţărare cu asigurare de sus. Proba va fi sustinută de către o fată şi un băiat, membrii ai fiecărui echipaj prezent în proba de regularitate. 
- Grad de dificultate:5 (fete)  6 (baieti); 
- Punctaj: conform regulamentului FRTE;
- Intră în clasamentul general al concursului;

5. Proba de cros montan 
- Masculin: 5 km 
- Feminin: 3 km 
- Punctaj: conform regulamentului F.R.T.E.
- Intră în clasamentul general al concursului; 

6. Proba cultural-artistică 
- Tematică: sport, turism, natură, ecologie; 
- Durată: cca 25 minute; 
- Punctaj: conform regulamentului F.R.T.E.
- Conţinut: muzică, poezie, umor (lipsa uneia dintre aceste secţiuni atrage neobţinerea punctelor aferente); 
- Intră în clasamentul general al concursului;
7. Concurs folk – individual (nu se admit grupuri)
 - Se vor prezenta 2 piese din care una obligatoriu compoziţie proprie;
 - Nu intră în clasamentul general al concursului;
8. Jocuri şi adventure park pentru copii.

Notă:
- dacă un club are mai multe echipaje, pentru  clasamentul F.R.T.E. va puncta primul echipaj intrat în concurs, al clubului respectiv, celelalte punctând în clasamentul probei şi al trofeului.
- fiecare participant are obligaţia să lase locul de campare, la părăsirea acestuia, într-o perfectă stare de curăţenie (fiecare club / participant îsi va transporta gunoiul pană la cel mai apropiat loc special amenajat în acest scop). În acest an organizatorii nu vor asigura depozitarea şi transportarea gunoaielor.

PROGRAM DE DESFASURARE 
Vineri: 
- începând cu ora 15 – aşteptarea participanţilor 
- ora 22 - şedinţa tehnică
- ora 22.30 – concurs folk individual
Sâmbătă 
- ora 7.30 – testele teoretice – urmate de start în proba de regularitate şi orientare sportivă
- ora 22 – proba cultural-artistică. 
Duminică
- ora 8.30 – proba de cros montan
- ora 10.30 – festivitate de premiere 

ECHIPAMENT OBLIGATORIU 
Individual: lanternă, fluier, pelerină de ploaie (hanorac impermeabil), bocanci sau ghete cu talpa aderentă, sursă de foc, bidon cu apă – min. 1 l (conform regulamentului F.R.T.E.).
Colectiv: busolă, trusă de prim ajutor (dezinfectant, pansament, faşă, faşă elastică, atele, garou, pipa Guedel), rucsac, folie de supravieţuire ( conform regulamentului F.R.T.E).

Notă:
- echipajele care nu posedă trusă de prim ajutor nu pot intra în proba de regularitate; 
- concurenţii care nu posedă bocanci sau ghete cu talpă aderenta nu pot intra în proba de regularitate. 

ATENTIE 
- Singurul foc admis în tabără este cel aprins şi întreţinut de organizatori 
- Organizatorii îşi rezervă dreptul de a modifica desfăşurarea probelor de concurs în funcţie de starea vremii. 
- Ordinea de start pentru toate probele cu excepţia celei culturale este dată de ordinea sosirii în tabără. Dacă un club soseşte în mai multe grupuri, primul grup sosit va fi luat drept referinţă. 
- Confirmările de participare se primesc până la data de 31.08.2010. 
- Autoturismele pot fi parcate în imediata apropiere a taberei dar drumul de acces prin poiană nu este în stare foarte bună.
 
Descrierea accesului auto în tabără
Venind dinspre Sinaia, înainte de a ajunge în Poiana Ţapului vom întâlni pe partea dreapta un bazar cu articole de artizanat. Imediat după acesta intrăm pe prima stradă la dreapta ( podul peste râul Prahova),după care din nou la dreapta imediat după pod. Urmărim drumul spre sud pană la o trecere de cale ferată. Traversăm calea ferată şi intrăm imediat în dreapta pe o stradă (str. Piatra Arsă) pe care continuăm câteva sute de metri după care intrăm pe prima stradă la stânga, în urcare uşoară, care ne va conduce în partea de jos a poienii unde e amplasată tabăra. Ne orientăm spre stânga în urcuş spre colţul SE al poienii (partea superioară) unde vom vedea tabăra.
Venind dinspre Braşov,după ce am depăşit zona gării Poiana Ţapului urmărim prima stradă la stânga (podul peste râul Prahova) pe care intrăm, de aici descrierea fiind identică cu cea de mai sus.

BIBLIOGRAFIE DE CONCURS 
1. Emilian Cristea: "Bucegi Turism - Alpinism" – an de apariţie 1962 
2. Noţiuni de prim ajutor SMURD – curs disponibil pe internet http://www.smurd.com/pages/curs11.html
3. Două secole de alpinism – Ionel Coman 
4. Dan Remus Mitruţ - "Meteorologie aplicată" 
5. Atlas botanic 

PERSOANE DE CONTACT:

Alexandru Stoica: 0722 524 449; e-mail: andus@miras.ro

Florian Stroe (Dosena): 0721 311 521; e-mail: stroeflorian@yahoo.co.uk

Notă: Aşteptarea în gară (Poiana Tapului) a participanţilor se va face în funcţie de confirmări.


PARTICIPAREA LA CONCURS SE FACE PE PROPRIA RĂSPUNDERE! 

FIE CA CEI MAI BUNI SĂ CÂŞTIGE!

